Source: http://republicanii.ro/sport/17651-csm-ploiesti-a-pierdut-la-scor-meciul-cu-csm-2-bucuresti.html
Timestamp: 2018-11-21 18:24:03+00:00

Document:
CSM Ploiesti a pierdut la scor meciul cu CSM 2 Bucuresti! - Republicanii
Miercuri, 21 noiembrie 2018 - 8:23:05
Echipa de handbal băieţi a Clubului Sportiv Municipal Ploieşti a pierdut, în această dimineaţă, cu scorul de 27-44 (14-21), partida susţinută în Sala „Olimpia” în compania formaţiei secunde a celor de la CSM Bucureşti, contând pentru etapa a 5-a a Seriei A a Diviziei A. Cu un lot mult mai bine conturat, oaspeţii s-au impus fără probleme, singurele momente de echilibru consemnându-se în debutul întâlnirii, când s-a mers „cap la cap” până la 4-4. Apoi, CSM 2 Bucureşti s-a desprins la 8-4, iar ecartul a crescut până la pauză la 7 goluri: 14-21. În partea secundă, după un nou debut ceva mai bun al gazdelor, care au venit la 16-21, au urmat serii de goluri ale vizitatorilor, astfel că s-a ajuns la 17-27 (minutul 38), 23-38 (minutul 52) şi 27-44 la final.
Pentru CSM Ploieşti, au început meciul Cr. Ghiţă - Mihoci (2 goluri), B. Năstase (3), Stăncioiu (4), Alb. Şerban (4), Pîslaru (12, 2 din „7 metri”) şi V. Soare (2), evoluând, pe parcurs, şi Mihăilescu - Grama, Coslegeanu şi Oprina.
În etapa următoare, CSM Ploieşti va juca în deplasare cu Politehnica Iaşi.
Situaţia de la CSM Ploieşti, discutată din nou în Consiliul Local!
În şedinţa de astăzi a Consiliului Local Ploieşti s-a discutat şi despre situaţia de la Clubul Sportiv Municipal, după ce directorul instituţiei, Cezar Stoichiciu, a anunţat că există dorinţa de a se prelua tinerii jucători din cadrul Centrului de Copii şi Juniori al Petrolului, dar demersul...

References: CSM 
 CSM 
 CSM 
 CSM 
 CSM 
 CSM